John Cusack

John Paul Cusack (født 1966) er en amerikansk skuespiller. Han begynte som skuespiller i 1980-årene med filmer som Better Off Dead, The Sure Thing, One Crazy Summer og Sixteen Candles.

 Karriere innen film og TV 
Cusack gjorde en cameo i musikkvideoen til Trip At The Brain fra 1988 som ble produsert av Suicidal Tendencies. Året etter hadde Cusack hovedrollen som Lloyd Dobler i Cameron Crowe have Said Something. 1990-tallet begynte med True Colors og thrilleren The Grifters. Han ble senere tilbudt hovedrollen som Fred i filmen Drop Dead Fred, men han trakk seg fra prosjektet på grunn av et dødsfall i familien.

Cusack hadde en stor suksess med sine roller i komedien Grosse Pointe Blank og regissør Jerry Bruckheimers blockbuster Con Air. Andre filmer er Being John Malkovich, High Fidelity, skrekkfilmen 1408, basert på en novelle av Stephen King med samme navn, Grace Is Gone og som leiemorder Brand Hauser i War, Inc., sammen med Hilary Duff og Marisa Tomei.

 Blogging og politisk engasjement 
Mellom 2005 og 2009 var John Cusack en av bloggerne på bloggen til The Huffington Post, og gjorde blant annet et intervju med Naomi Klein. Han blogget blant annet om sin motstand mot krigen i Irak og sin forakt for George W. Bush og hans regjering. I juni 2008 var Cusack med i et reklameinnslag hvor han hevdet at George W. Bush og John McCain hadde de samme holdningene og prioriteringene.

 Familie 
John Cusacks eldre søstre Ann Cusack (født i 1961) og Joan Cusack (født i 1962) er begge skuespillere. Også søsknene Bill Cusack (født i 1964) og Susie Cusack (født i 1971) har arbeidet som skuespillere.

 Annet 
I mars 2008 arresterte politiet en kvinne som befant seg utenfor Cusacks hjem i Malibu. Hun ble anklaget for ha fulgt etter skuespilleren over en lengre periode. Kvinnen fikk en dom på fem års prøvetid, og måtte møte til psykiatrisk rådgivning, samt at hun ble beordret til å holde seg unna Cusack, hans hjem, familie og virksomhet i de neste ti årene.

Cusack er fan av Chicago Cubs og Chicago White Sox. Han har nivå 6 i kickboksing.

 Filmografi (utvalg) 
Navnet på rollefiguren er oppført til sist på hver linje.

 Film 
 1984: Å, for en bursdag! – Bryce
 1986: Venner for livet – Denny Lachance
 1991: True Colors – Peter Burton
 1994: Kuler over Broadway – David Shayne
 1997: Midnight in the Garden of Good and Evil – John Kelso
 1997: Anastasia – Dmitri
 1997: Con Air – Vince Larkin
 1998: Fear and Loathing in Las Vegas 
 1998: Den tynne røde linjen – kaptein John Gaff
 1999: Being John Malkovich – Craig Schwartz
 1999: Pushing Tin – Nick Falzone
 2000: High Fidelity – Rob Gordon
 2001: America’s Sweethearts – Eddie Thomas
 2003: Runaway Jury – Nicholas Easter
 2007: 1408 – Mike Enslin
 2007: Grace Is Gone – Stanley Phillips
 2008: Igor – Igor
 2009: 2012 – Jackson Curtis
 2012: The Raven – Edgar Allan Poe
 2013: The Frozen Ground – Robert Hansen
 2013: Grand Piano – Clem
 2014: Love & Mercy – Brian Wilson
 2015: Dragon Blade – Lucius
 2022: Pursuit – John Calloway

 TV 

 2014: Doll & Em – John
 2020: Utopia – Dr. Kevin Christie

 Referanser 

 Eksterne lenker 




Kategori:Skuespillere fra USA
Kategori:Personer fra Evanston i Illinois
Kategori:Bloggere